આપણા સનાતન ધર્મ હિંદુ ધર્મમાં બ્રહ્મા વિષ્ણુ મહેશની એમ ત્રિવિધ દેવની ઉપાસના થાય છે. આ ત્રિદેવ સર્જન, પાલન તથા સંહારના સ્વામી છે. ભક્તો પોતાની રુચિ અનુસાર તેમનું પૂજન કરે છે. ભગવાન વિષ્ણુની ઉપાસના સમગ્ર આર્યાવ્રતમાં વ્યાપક પ્રમાણમાં જોવા મળે છે. શ્રીવિષ્ણુપુરાણ, શ્રીહરિવંશ તથા શ્રીમદ્ ભાગવતમાં તેમનો અપાર મહિમા ગવાયો છે. મહર્ષિ વેદવ્યાસ રચિત શ્રીમદ્ ભાગવત પુરાણ સર્વત્ર સન્માન પામ્યું છે. આવો અહીં આપણે તેમની સરળ ઉપાસનાની રીત જોઈએ.